stanford-oval/wikipedia huggingface dataset:
פאנץ' וג'ודי
מסתייגים ומצדדים

מבקרי אמנות, עיתונאים ומחנכים מסתייגים מפאנץ' בגלל אופיו האלים, האנרכיסטי והלא תקין פוליטית. בגרמניה מופעי קספרל (הגרסה הגרמנית של פאנץ') צונזרו קשות בעקבות טענות דומות ואף טענות לשימוש שעשה הנאציזם במופעים מעין אלו. לעומתם אנשי פאנץ' ותיקים טוענים שהמופע הוא בבואה חברתית, משקף את התסכול שהיה לאנשים מהממסד, בפרט במאה התשע עשרה אז תליית אנשים לעיני ההמון (גם על חטאים קטנים כגון גנבת מזון) הייתה מעשה שבשגרה, וכן מהווה קתרזיס לתסכולם של אנשים מריבוי החובות המוטלים עליהם, ונורמות חברתיות כובלות. כמו כן הם טוענים שחשוב לשמר את מסורת פאנץ' כמו שהיא ולא לעקר אותה. מבחינה היסטורית חברתית מופעי פאנץ' מתארים די בדייקנות בעיות טיפוסיות האופייניות למאה השמונה עשרה: צפיפות גדולה בערים שגרמה לאנשים להגיע הבייתה רק לשינה, ולכן מופעי רחוב היו פופולריים, ריבוי תליות פומביות, רופאים שמזיקים להמון העם יותר מאשר מועילים להם, משטרה חסרת אונים בפני פשע גובר, נשים וילדים מוכים - מה שנחשב לנורמטיבי אז.
הערות שוליים

1 2 3 4 5 6 7  ההיסטוריה של פאנץ' וגודי www.speckinspace.com/whatsit/history
1 2 3 4  קובץ מאמרים אונימה מאי 2003
1 2 3 4  קובץ מאמרים אונימה מאי 2003
1 2 3  בובה סובבת עולם, בהוצאת בית הספר לתיאטרון בובות חולון 2003
↑  דן בישופ במאמר באונימה ישראל 2003
↑  spyrock.com
| --- | --- |
בקרת זהויות :  NLI: 987007289007705171  BIBSYS: 90936710  BnF: cb14639405c (data)  LCCN: n50051208  VIAF: 316441185   WorldCat (עם VIAF): 316441185
העתיד הרחוק

הדמיית אומן של כדור הארץ החרוך שקרוב להיבלע אל תוך השמש בהיותה בשלב של ענק אדום בעוד 5 מיליארד שנים מזמננו.
הדמיית אומן של גודלה היחסי של השמש כפי שהיא כעת (בסדרה הראשית) בהשוואה לגודלה העתידי המשוער כענק אדום
גרף מסלולי הכוכבים הקרובים למערכת השמש מ-20,000 שנה לפני זמננו עד 80,000 בעתיד. פרוקסימה קנטאורי בצהוב.
העתיד הרחוק הוא מונח המתייחס לטווח זמן שתחילתו בעוד אלפי שנים, וסופו לא מוגדר וניתן להתייחס אליו כאל נצח. קיימות השערות והערכות החוזות את העתיד להתרחש ברמות שונות ובשלל תחומים. אף על פי שלא ניתן לחזות דבר בוודאות מלאה, ישנם מודלים בתחומים שונים אשר מתארים את התהליכים שעשויים להתרחש, גם אם מדובר בטווח רחב של טעויות אפשריות.
למשל, העל-ענק האדום ביטלג'וז עשוי להתפוצץ בסופרנובה בכל רגע ב-100,000 השנים הקרובות. לעומת זאת, ידוע כי הירח מתרחק מכדור הארץ בכ-3.8 סנטימטרים בכל שנה, וניתן להשתמש בנתון בשביל לחזות תהליכים הקשורים בהשפעת שני גרמי השמיים.
חיזויים מעין אלה רלוונטיים לתחומים הבאים:
אסטרופיזיקה – מנבאת את היווצרותם של כוכבים וכוכבי לכת וכן את מותם ואת האינטראקציה ביניהם. חיזויים בתחום זה חייבים להיות תואמים את החוק השני של התרמודינמיקה.
פיזיקת חלקיקים – מנתחת כיצד חומר יתנהג לאורך זמן ארוך, תוך התחשבות בדעיכתו הרדיואקטיבית של החומר
ביולוגיה אבולוציונית – מנבאת כיצד חיים מתפתחים לאורך זמן
טקטוניקת הלוחות – חיזוי נדידת היבשות בעתיד הרחוק והשפעתה על כדור הארץ
כמו כן, ישנם תחומים נושקים העוסקים בעתיד החיים על פני כדור הארץ בנושאי אנרגיה, פירוק נשק גרעיני וטכנולוגיה.
ישנן מספר הערכות לשאלות ספציפיות באשר לעתיד, בעיקר בנושאי הכחדת האנושות או דעיכה של הפרוטון, וכן שאלות העוסקות בקץ כדור הארץ ובתהליך הפיכת השמש לענק אדום.
עתיד האנושות

| שנים בעתיד | המאורע החזוי |
| --- | --- |
10,000: הזמן המשוער הכי מדויק לתוחלת החיים של תרבות טכנולוגית, לפי הניסוח המקורי של נוסחת דרייק.
10,000: אם המגמות של הגלובליזציה תמשכנה ותהיה פאנמיקסיה (Panmixia), אז מגוון הגנטיקה בין בני האדם לא יהיה ניתן להבחנה לפי אזורים גאוגרפיים וגודל האוכלוסייה האפקטיבית (Effective population size) תהיה שווה לכמות האוכלוסייה בפועל.
10,000: 95% מהאנושות תיעלם, על פי טיעון יום הדין של ברנדון קרטר (Brandon Carter). לטענתו, חצי מהאנשים שחיים או יחיו אי-פעם קרוב לוודאי שכבר נולדו.
20,000: לפי מודל הגלוטוכרונולוגיה של הבלשן מוריס סוואדש, יהיו בשימוש רק 1 מתוך 100 מהמילים באוצר המילים הבסיסי של השפות העתידיות (לפי רשימת סוואדש), בהשוואה לאבותיהם שבהווה.
100,000: עד העת הזו ישתנו הפנים של בני האדם: לפי אילוסטרציות שנעשו, צפויים להתפתח מצח רחב, עור כהה ועיניים ענקיות.
מעל 100,000: הזמן הדרוש לצורך הארצת מאדים כך שתהיה בו אטמוספירה עשירת חמצן ובני אדם יוכלו לנשום, בהנחה וישתמשו לשם כך בצמחים ליצירת פוטוסינתזה כפי שקיים בכדור הארץ.
1 מיליון: הזמן הקרוב ביותר המשוער בו בני אדם יוכלו ליישב את גלקסיית שביל החלב ויהיו מסוגלים לרתום את כל האנרגיה בגלקסיה, מה שמוגדר "טיפוס III" לפי סולם קרדשב. זאת בהנחה ומהירות התנועה תהיה 10% ממהירות האור.
2 מיליון: מינים של בעלי חוליות יחוו התמיינות גאוגרפית. אם תתפזר ותקים מושבות חלל מבודדות מבחינה גנטית בזמן הזה, הרי שבגלקסיה תהיה התפצלות אבולוציונית של מינים שונים של בני אדם. מדובר בתהליך ביולוגי של שוני גנטי לאור דורות בקהילות מבודדות, בלי קשר לשאלה אם יהיה ניתן לבצע ריפוי גני וליצור באמצעותו סוג אחד כללי של בני האדם.
7.8 מיליון: על פי טיעון יום הדין של ג'יי. ריצ'רד גוט (J. Richard Gott), יש סיכוי של 95% לגבי הוודאות שהאנושות תיעלם עד העת ההיא.
5–50 מיליון: הזמן הקצר ביותר שבו הגלקסיה כולה יכולה להיות מיושבת באמצעות כלים טכנולוגיים הקיימים כיום.
100 מיליון: הזמן המקסימלי המשוער כאורך החיים של תרבות טכנולוגית, לפי הניסוח המקורי של נוסחת דרייק.
1 מיליארד: הזמן המשוער הדרוש למיזם אסטרוהנדסה (Astroengineering) (אם יתוכנן כזה) לשנות את מסלול כדור הארץ, אל עבר אזור ישיב חדש כתוצאה מהתרחבות השמש ועוצמת הארתה. באמצעות מיזם כזה יהיה ניתן להאריך זמן החיים על פני כדור הארץ.
גשושיות וחקר החלל

| --- | --- |
 :  ראו גם – חקר החלל, מסע בין-כוכבי
ישנן משימות חלל אשר מסלולן נועד כדי לצאת מחוץ למערכת השמש וכעבור זמן מסוים כבר לא יהיה ניתן לצור עמן קשר והן תמשכנה "לשוטט" בחלל כל עוד משהו לא יעצור אותן. ברשימה להלן יובאו השערות לגבי מיקומן העתידי.
| שנים בעתיד | המאורע החזוי |
| --- | --- |
10,000: פיוניר 10 תחלוף במרחק 3.8 שנות אור מכוכב ברנרד.
25,000: הודעת ארסיבו, אוסף של אותות רדיו אשר שודרו לחלל החיצון בשנת 1974, יגיעו לצביר הרקולס.
32,000: פיוניר 10 תחלוף במרחק 3 שנות אור מכוכב רוס 248
40,000: וויאג'ר 1 תחלוף במרחק 1.6 שנות אור מכוכב גליזה 445
50,000: קפסולת הזמן KEO (אנ'), אם תישלח לחלל, צפויה לחזור לכדור הארץ.
296,000: וויאג'ר 2 צפויה לחלוף במרחק 4.3 שנות אור מכוכב סיריוס, הכוכב הבהיר ביותר בשמי הלילה.
800,000 עד 8 מיליון: הזמן המשוער של אורך חיי דיסקית פיוניר, לפני שהחריטה על פניה תישחק ולא תהיה מובנת.
2 מיליון: פיוניר 10 תחלוף סמוך לכוכב אלדברן.
4 מיליון: פיוניר 11 תחלוף בסמוך לאחד הכוכבים בקבוצת הכוכבים נשר.
8 מיליון: מסלולם של לווייני LAGEOS יונמך והם יחזרו לכדור הארץ כשבתוכם מסר לדורות של אותה העת ומפה של היבשות כי שציפו בימינו שיהיו בעתיד.
1 מיליארד: הזמן המשוער לאורך חיי תקליט הזהב של וויאג'ר, לפני שהמידע עליו יהיה בלתי-ניתן לשחזור.
מיזמים טכנולוגיים

| --- | --- |
 :  ראו גם – טכנולוגיה
| שנים בעתיד | המאורע החזוי |
| --- | --- |
10,000: זמן פעולה של מיזמי קרן עכשיו ממושך (Long Now Foundation) שפועלים למיזעור הנזקים של באג 10,000 מבעוד מועד.
1 מיליון: אורך החיים של מיזם "Memory of Mankind (MOM)" המאוחסן בתנאים מיוחדים בתוך לוחות חרס ונמצא במכרה מלח בהאלשטאט, אוסטריה.
1 מיליון: סיום מיזם תיעוד האנושות של אוניברסיטת טוונטה שבהולנד.
1 מיליארד: אורך החיים המשוער של מיזם "Nanoshuttle memory device" שפותח באוניברסיטת קליפורניה בברקלי ומשתמש בננו-חלקיק של ברזל הנע כמתג מולקולרי (Molecular switch) דרך ננו-צינורית פחמן.
מעל 13 מיליארד: אורך החיים המשוער של מיזם "Superman memory crystal" (אנ'), ננו-מבנה של גביש זכוכית ובו מידע חרוט באמצעות לייזר של פמטושנייה. המיזם פותח בידי אוניברסיטת סאות'המפטון באנגליה.
השפעות בני האדם, מבנים וחפצים מלאכותיים

| --- | --- |
 :  ראו גם – אדריכלות
| שנים בעתיד | המאורע החזוי |
| --- | --- |
3183 לספירה: הזמן המשוער לסיום בנייתה של פירמידת הזמן בגרמניה.
50,000: אורך החיים המשוער באטמוספירה של טטרה פלואורו מתאן (Tetrafluoromethane), גז חממה היציב ביותר.
1 מיליון: הזמן הדרוש לזכוכית כדי להתכלות באופן טבעי. מונומנטים העשויים גרניט קשה יישחקו במטר במזג אוויר מתון, מהווה 1 יחידת בובנוף (Bubnoff unit). בלי תחזוקה, הפירמידה הגדולה של גיזה תישחק ולא תהיה ניתנת להבחנה. כתוצאה מהשפעה מצטברת של השפעת מזג אוויר בחלל (אנ') ומכיוון שכמעט אין אטמוספירה בירח, ישחקו לחלוטין טביעות הרגליים של ניל ארמסטרונג וכל שאר האסטרונאוטים שהלכו על הירח.
7.2 מיליון: מבלי תחזוקה, דמויות הנשיאים החצובות בהר ראשמור יישחקו ולא יהיה ניתן לזהותם.
100 מיליון: ארכאולוגים עתידיים יוכלו לזהות מבנים עירוניים בתוך שכבה גאולוגית באזורים שתחתם נקברו ערי חוף גדולות, בעיקר באמצעות שאריות של תשתית תת-קרקעית, כגון יסודות בניין או מנהרת תשתיות.
אירועים אסטרונומיים

| --- | --- |
 :  ראו גם – אסטרונומיה
| שנים בעתיד | המאורע החזוי |
| --- | --- |
20 באוגוסט 10,663: ליקוי חמה מלא ומעבר כוכב חמה על פני השמש יתרחשו במקביל.
25 באוגוסט 11,268: ליקוי חמה מלא ומעבר כוכב חמה על פני השמש יתרחשו במקביל.
28 בפברואר 11,575: ליקוי חמה טבעתי ומעבר כוכב חמה על פני השמש יתרחשו במקביל.
17 בספטמבר 13,425: נוגה וכוכב חמה יעברו על פני השמש כמעט במקביל.
13,000: נקיפת ציר כדור הארץ תגרום לווגה להיות כוכב הצפון (Pole star). כתוצאה מאותו שינוי יחוו ההמיספירה הצפונית והדרומית היפוך אקלים בעונות השנה.
14,062: הגוף הטרנס-נפטוני סדנה ישלים לראשונה הקפה מלאה סביב השמש מאז גילויו בשנת 2003.
5 באפריל 15,232: ליקוי חמה מלא ומעבר נוגה על פני השמש יתרחשו במקביל.
20 באפריל 15,790: ליקוי חמה טבעתי ומעבר כוכב חמה על פני השמש יתרחשו במקביל.
10,500–12,000: נקיפת ציר כדור הארץ תגרום ל-δ במפרש להיות בקוטב השמיימי הדרומי.
20,346: תובן (Thuban) יהיה כוכב הצפון.
27,800: פולאריס יחזור ויהיה שוב לכוכב הצפון.
27,000: וקטור האקסצנטריות של מסלול כדור הארץ יגיע לנקודת המינימום, 0.00236
אוקטובר 38,172: מעבר של אורנוס על פני נפטון, הנדיר ביותר מבין המעברים הפלנטריים במערכת השמש.
26 ביולי 69,163: מעברים של נוגה וכוכב חמה על פני השמש יתרחשו במקביל.
70,000: שביט היאקוטאקה יחזור למערכת השמש הפנימית, לאחר שעבר מסלול סביב השמש אשר הגיע עד כדי 3,410 יחידות אסטרונומיות.
27 ו-28 במרץ 224,508: נוגה ויום לאחר מכן כוכב חמה יחלפו על פני השמש.
571,741: מעבר במקביל על פני השמש של נוגה וכדור הארץ, כפי שייראו ממאדים.
6 מיליון: שביט C/1999 F1 (אנ'), ידוע כאחד מהשביטים בעלי התקופה הארוכה ביותר, יחזור למערכת השמש הפנימים לאחר שמסלולו סביב השמש הגיע לכדי 66,600 יחידות אסטרונומיות.
אירועים הקשורים בלוחות שנה

| --- | --- |
 :  ראו גם – לוח שנה
| שנים בעתיד | המאורע החזוי |
| --- | --- |
10,000: הלוח הגרגוריאני יהיה מסונכרן באופן מוחלט עם עונות השנה לעשרה ימים.
10,870: פסח יחול ביום ההיפוך הקיצי.
18,850: לוח השנה הגרגוריאני והלוח המוסלמי יחלקו את אותו מספר שנה. לאחר מכן הלוח המוסלמי הקצר יותר יעקוף את הלוח הגרגוריאני בספירה.
25,000: הלוח המוסלמי יהיה מסונכרן באופן מוחלט עם סיבוב הירח לעשרה ימים.
46,880: הלוח היוליאני יגיע להפרש של שנה מהלוח הגרגוריאני.
מתקנים גרעיניים

| --- | --- |
 :  ראו גם – נשק גרעיני, פירוק נשק גרעיני, רדיואקטיביות
פירוק פסולת גרעינית מתקיים בטווח של בין עשרות אלפי שנים עד למיליוני שנים, אולם ישנם תחזיות לגבי תהליכים עתידיים בתחום זו.
| שנים בעתיד | המאורע החזוי |
| --- | --- |
10,000: אתר ההטמנה לפסולת רדיואקטיבית שבמדינת ניו מקסיקו שבארצות הברית (Waste Isolation Pilot Plant) מתוכנן להיות מוגן עד לעת ההיא וזאת בעזרת מסמן קבוע המזהיר המבקרים בשפות רשמיות של האומות המאוחדות (אנ'), שפת נאוואחו ובאמצעות פיקטוגרף.
20,000: יהיה שוב בטוח לבני האדם לשוב ולהתגורר באזור הסגור בעקבות אסון צ'רנוביל.
30,000: הזמן המשוער עד שיאזל החומר המיועד לכור תרבית המבוסס על ביקוע גרעיני מתוך המאגרים הקיימים הידועים, לפי צריכת האנרגיה העולמית של 2009.
60,000: הזמן המשוער עד שיאזל החומר המיועד לכור גרעיני של מים קלים (Light-water reactor) מתוך המאגרים הקיימים הידועים, אם ניתן לחלץ את כל האורניום מהים, לפי צריכת האנרגיה העולמית של 2009.
213,000: מחצית חיים של טכנציום-99 (Technetium-99), המוצר החשוב ביותר בעל אורך חיים ארוך בפסולת גרעינית המופקת מאורניום.
15.7 מיליון: מחצית החיים של יוד-129 (Iodine-129), האיזוטופ הרדיואקטיבי בעל הדעיכה האיטית ביותר.
60 מיליון: הזמן המשוער עד שיאזל החומר המיועד לכוח של היתוך גרעיני מתוך המאגרים הקיימים הידועים, אם ניתן לחלץ את כל הליתיום ממי הים, לפי צריכת האנרגיה העולמית של 1995.
5 מיליארד: הזמן המשוער עד שיאזל החומר המיועד לכור תרבית המבוסס על ביקוע גרעיני מתוך המאגרים הקיימים הידועים, לפי צריכת האנרגיה העולמית של 1983.
150 מיליארד: הזמן המשוער עד שיאזל החומר המיועד לכוח של היתוך גרעיני מתוך המאגרים הקיימים הידועים, אם ניתן לחלץ את כל הדאוטריום ממי הים, לפי צריכת האנרגיה העולמית של 1995.
ראו גם

עתידנות
כדור הארץ בעתיד
שנה גלקטית
הקואורדינציה הציונית לגאולת ילדים יהודים

הקואורדינציה הציונית לגאולת ילדים יהודים הייתה ארגון השבת ילדים יהודים ליהדות, ארגון שפעל במשך מספר שנים לאחר מלחמת העולם השנייה.
רקע

לאחר מלחמת העולם השנייה נמצאו אלפי ילדים יהודים, ניצולי השואה, בידי נוצרים בכל רחבי אירופה, שקיבלו אותם מידי הוריהם והבטיחו לשמור עליהם עד תום המלחמה, בין אם תמורת תשלום או מתוך אלטרואיזם. רבים מההורים של ילדים אלה נרצחו בשואה. ארגונים יהודיים, בראשם הסוכנות היהודית, ביקשו להשיב ילדים אלה אל היהדות, וביקשו ליצור קשר עם נוצרים אלה ולבקש מידיהם את הילדים היהודיים. ב-1945 הוקם לשם כך ארגון יהודי-ציוני שנקרא "הקואורדינציה הציונית לגאולת ילדים", ארגון שמטרתו הייתה לפדות ילדים אלה בכסף מידי הנוצרים, לייסד למענם כפרי ילדים ולהעניק להם חינוך חלוצי (כולל לימוד עברית וחיי שיתוף). הארגון היה חלק מתנועת הבריחה, שניהלה את מסע שורדי השואה בדרכי אירופה בדרך אל אוניות המעפילים, בדרך לארץ ישראל.  את הארגון יזם השליח הארצישראלי אריה לוי שריד, בתמיכה חלקית של המפלגות הציוניות, הג'וינט, הסוכנות היהודית ותנועות הנוער.
קשיים

רבים מהילדים היהודים ראו את הנוצרים שהחזיקו בהם כהוריהם, מכיוון שבתחילת השואה היו צעירים מכדי לזכור את הוריהם. במקרים כאלה סירבו לעיתים הילדים לעזוב את הנוצרים שהחזיקו בהם. נוצרים רבים נקשרו מבחינה נפשית אל הילדים שהחזיקו, והתקשו להיפרד מהם. לעיתים שילמו הארגונים היהודיים כסף לנוצרים אלה, בין אם מתוך הכרת תודה, בין אם מכיוון שראו את מצבם הדחוק של הנוצרים לאחר המלחמה, בין אם מכיוון שהנוצרים דרשו זאת. לעיתים נקשרו הנוצרים לילדים וסירבו למסור את הילדים לידי הארגונים היהודיים, ובמקרים רבים נאלצו הארגונים לפנות לרשויות החוק או לבית משפט מקומי כדי לקחת את הילד.
בנוסף, ניסו הארגונים היהודיים להשיב ליהדות יתומים שהגיעו עם הפליטים ששבו מברית המועצות (רפטריאציה). הוריהם נספו במלחמה והם נמסרו לבתי יתומים מעורבים. חלקם שבו לפולין עם מחנכים יהודים, ונעשה ניסיון להעבירם לבתי ילדים בהנהלה ציונית.
תוצאות פעילות הקואורדינציה

עד שנת 1946 נפדו רוב הילדים שביקשה הקואורדינציה לפדות. מעל לחמישים פנימיות הוקמו על ידי הוועד היהודי ובהן נקלטו כ-3,800 ילדים, רובם יתומים שנאספו לאחר ששרדו את השואה בכפרים, במשפחות נוצריות וביערות. בשנת 1947 ההצלחה התמעטה עקב מחסור במימון. בשנת 1949 נסגרה הקואורדינציה.
ארגונים נוספים שפעלו בנושא

חוגי היהדות הדתית (בעיקר המזרחי) פעלו בנפרד ובאופן מצומצם יותר למען פדיון ילדים. ישעיהו דרוקר עסק בפדיון יתומים והקים שני בתי ילדים בשלזיה בעידודו של הרב דוד כהנא. הרב שלמה שנפלד מאנגליה הקים את "ועד החירום הדתי" והוציא מפולין 250 ילדים ובני נוער, באמצעות אשרות כניסה בריטיות. הרב הראשי לארץ ישראל, יצחק הרצוג, ערך מסע באירופה והפעיל רשת של אנשים שאיתרו ילדים והוציאו אותם ממשפחות וממוסדות, תמורת סכום של כ-50 דולר לילד. למעלה מ-500 ילדים כאלה הגיעו לארץ ישראל ברכבת שנקראה על שמו, "רכבת הרצוג".
פעילים מרכזיים

חסיה בורנשטיין בילצקי
שרה נשמית
הערות שוליים

↑  עורךשמואל בורנשטיין, פרקי עיון, גאולת ילדים יהודים מידי הנוצרים בפולין אחרי השואה, בית לוחמי הגיטאות, תשמ"ט, עמ' 32
↑  על ישעיהו דרוקר ופועלו לאחר המלחמה, באתר יד ושם
↑  נחום בוגנר, הקואורדינציה הציונית לגאולת ילדים יהודים באתר הספרייה הווירטואלית של מטח
↑  דוד חרמץ, פייק היסטורי סטורי, 471, העיתון האזורי לציבור הדתי, עמ' 6–8. חרמץ מתבסס על אמונה נחמני-גפני, אשר כתבה דוקטורט על הוצאת ילדים מבתי נוצרים לאחר השואה
דליה בר-אל

| --- | --- |

דליה בר-אל, סופרת ומשוררת
 לידה:  30 ביולי 1949 (בת 75) פתח תקווה, ישראל
 מדינה:  ישראל 
 לאום:  ישראלית
 עיסוק:  סופרת, משוררת
 תחום כתיבה:  ספרי ילדים, ספרי מבוגרים
 
דליה בר אל (נולדה ב-30 ביולי 1949) היא סופרת ומשוררת ישראלית. עובדת סוציאלית במקצועה.
ביוגרפיה

נולדה בפתח תקווה בשנת 1949 למשפחה ותיקה בעיר. כבר בצעירותה נהגה לפרסם בעיתוני ילדים. קיבלה תואר ראשון בסוציולוגיה ובספרות אנגלית מאוניברסיטת תל אביב. קיבלה תואר ראשון ושני בעבודה סוציאלית מאוניברסיטת בר-אילן. למדה תרפיה באומנות בלסלי קולג'.
כיום, חברה באגודת הסופרים העבריים במדינת ישראל ובאקו"ם, מעבירה הרצאות ומפגשים על תלמידים במסגרת סל תרבות ארצי. בר-אל נשואה עם 3 ילדים, ועובדת בבית החולים אסותא.
יצירתה

בר-אל פרסמה בעיקר ספרי ילדים ונוער - סיפורים, שירים, ואגדות. בנוסף, היא פרסמה מעט ספרי פרוזה ושירה. בר-אל סיפרה שהיא שואבת השראה מהילדות שלה, ומחיי המשפחה שלה היום. בנוסף, היא ציינה את אחותה הגדולה כמקור השראה גדול עבורה. באתר תפוז, נכתב על ספרה "אצל מיקי בגן אין בלגן"
אצל מיקי בגן אין בלגן הוא ספרה השני של דליה בר-אל המגיע לידי. כמו ספרה הקודם "יצור מוזר צועד ביער", הוא מתאים במדויק לקהל היעד הצעיר שלו, כשהוא בונה בהדרגה סיטואציה שההתרה שלה מפעילה את דמיונם של הילדים. הבחירה להציג לילדים צעירים סיטואציה מוכרת מן הגן שלהם מתחברת למוכר וליומיומי ויכולה לעודד את הילדים לחלוק סיפורים דומים מן הגן שלהם.
פרסומים > רשימת ספרים

גיל ההתבגרות (שלי), הוצאת אלף, 1976
בלילות, כשאתה ישן, הוצאת טרקלין, 1977
מחוג הפחד, הוצאת תמוז, 1989
לא ההריון הזה, הוצאת תמוז-מודן, 1990
אנימי והארמון הקסום, הוצאת תמוז-מודן, 1990
תעלומת האוצר, הוצאת חב'ד, 1990
תמי מכתה י'3, הוצאת לילך, 1993
מכתבים שלא שלחתי, הוצאת לילך, 1993
ציפור החלומות של רוני, הוצאת לילך, 1993
מלך התעלולים, הוצאת לילך, 1993
איך הירח שמח?, הוצאת לילך, 1994
איך מגרשים פחד שנכנס לתוך הלב?, הוצאת לילך, 1995
רוצים לראות את פיפו, הוצאת מסדה-מודן, 1995
המפלצת שאהבה ילדים, הוצאת לילך, 1995
איך מציירים מצב-רוח?, הוצאת לילך, 1995
הבית הכחול, הוצאת דני ספרים, 1995
איך באות המחשבות?, הוצאת לילך, 1995
גלית הבלשית ותעלומת המחברת הגנובה, הוצאת לילך, 1996
מילאיה בממלכת החלומות, הוצאת לילך, 1996
נשואה. אלא מה?, הוצאת לילך, 1996
שירי-לי מטיילת על הירח, הוצאת אריה ניר- מודן, 1996
תעלומת הגרביים האדומים, הוצאת דני ספרים, 1997
מי שלח מכתב לנועה?, הוצאת דני ספרים, 1997
דברים מוזרים בבית ממול, הוצאת מטח, 1998
שלושה פסיכולוגים, אשה אחת, הוצאת חלונות, 1999
מלך ההרפתקאות, הוצאת לילך, 2000
גלית הבלשית ותעלומת הבית הנטוש, הוצאת לילך, 2000
מי מכיר את הנסיכה ספיר?, הוצאת לילך, 2000
למחשבות יש עיניים, הוצאת דני ספרים, 2006
למי יש סוד?, הוצאת דני ספרים,2006
סבתא שובבה זוללת סוכריה, הוצאת אות ועוד, 2008
כיף להתחלף, הוצאת דני ספרים, 2008
ניר עושה חור בראש, אות ועוד, 2010
שירי-לי בכוכב החלומות, הוצאת אות ועוד, 2011
שירי-לי בממלכת הדמיון, הוצאת אות ועוד, 2012
שירי-לי ומפתח הקסמים, הוצאת אות ועוד 2012
שירי-לי הולכת לאיבוד, הוצאת אות ועוד 2013
יצור מוזר צועד ביער, רימונים הוצאה לאור, 2012
אצל מיקי בגן אין בלגן, רימונים הוצאה לאור, 2013
מה קרה לגלעד?, רימונים הוצאה לאור, 2013
איך אתם מרגישים?, הוצאת אוריון, 2016
גיבורים על מפלצות, הוצאת אוריון, 2016
נעמה אוהבת לדמיין, הוצאת אוריון, 2018
פרסומים > תסריטים

חגיגות החומש (מופע אור-קולי, בכפר חב"ד), 1990
תמונות מהאלבום (סרט משפחתי), 2007
הערות שוליים

1 2  דליה בר-אל מספרת על עצמה, באתר מועדון תרבות
↑  ביקורת על הספר "אצל מיקי בגן אין בלגן", אתר תפוז אנשים, 16 במרץ 2013
| --- | --- |
בקרת זהויות :  NLI: 987007303584005171  GND: 1202948170  ISNI: 0000 0000 6694 7070  LCCN: n81013939  VIAF: 48077156   WorldCat (עם VIAF): 48077156
הערמה

הערמה היא תחבולה שמטרתה "לעקוף" איסור הלכתי. כלומר, עשיית דבר שאסור, באופן כזה שלפי כללי ההלכה הפורמליים אין בדבר איסור. בחלק מהמקרים חכמים אסרו להערים[דרושה הבהרה].
גם בתנ"ך מצאנו הערמה הלכתית, כמו במקרה פילגש בגבעה כאשר בנ"י אסרו על חיתון עם שבט בנימין ועל כן התירו "שיחטפו" להם מן המחוללת בכרמים. כך גם בגבעונים כאשר כבר נשבעו ועברו על האיסור לכריתת ברית על כן שמום חוטבי עצים ושאובי מים. (וע"ע ב-lex specialis).
שבת וחג > שרפה בשבת

חז"ל התירו להציל משרפה הפורצת בשבת מזון לצורך שלוש סעודות בלבד, ואם יש לאדם אורחים מותר לו להציל עבורם. נחלקו התנאים האם מותר להזמין לסעודה אורחים רבים שידוע שאינם צריכים לאכול ובוודאי יותירו מהאוכל ולא יאכלו אותו כדי שיוכל להציל עבורם אוכל. תנא קמא אוסר ורבי יוסי ברבי יהודה מתיר.
שבת וחג > בעלי חיים שנפלו לבור

מחלוקת דומה היא בין רבי אליעזר ורבי יהושע בהלכות שני בעלי חיים שנפלו לבור בחג, האחת עם השנייה. הבעיה היא, שלא ניתן להעלות את שניהם מהבור לכאורה, כי בניגוד לכל בעל חיים שמותר להעלותו מהבור לצורך שחיטה שמותרת בחג לצורך אוכל נפש, הרי במקרה זה ברור שלא ישחטו את שני בעלי החיים בחג על פי האיסור אותו ואת בנו האוסר לשחוט אב ובנו ביום אחד. רבי יהושע מתיר להערים ולהעלות את הראשון כדי לשוחטו, ולבסוף, "להתחרט", ולהעלות את השני לפי שחיטה. רבי אליעזר אוסר זאת, והוא מורה שמותר להעלות רק אחד מהם, ומפני איסור צער בעלי חיים יש לפרנס את השני שנשאר בבור בעודו בבור.
התלמוד רצה להשוות בין שתי המחלוקות ולומר שייתכן ששני הזוגות חלוקים באותה מחלוקת עצמה, אך דחה זאת באומרו כי ייתכן שאין קשר בין שתי המחלוקות. ייתכן שגם רבי אליעזר האוסר להעלות שני בעלי חיים שהם אב ובן מכיוון שיש ברירה אחרת, אבל היה מתיר זאת בהלכות שרפה בשבת כאשר אין ברירה אחרת, ולעומת זאת ישנה גם סברא הפוכה האומרת כי גם תנא קמא האוסר להציל עבור האורחים בהערמה יתיר הערמה במקרה השני מפני צער בעלי חיים.
שבת וחג > כבוד המת

על פי ההלכה, לא התירו איסור בניית אוהל לצורך המת אלא רק לצורך החי. מכיוון שכך, העצה היחידה הקיימת כדי לכבד את המת ולכסותו כשמוטל בחמה כדי שלא יסריח היא לעשות הערמה. באים שני בני אדם ויושבים בצידו. חם להם מלמטה - מביא כל אחד את כסאו ויושב עליו. חם להם מלמעלה - מביא כל אחד מחצלת ופורס על גביו לצל. לאחר זמן קצר, הם יכולים כמובן ללכת משם, ואז המחצלות נופלות על המת אוטומטית. כך נמצא, שלא התירו את איסור זה מפני כבוד המת למרות שמדובר באיסור מדברי חכמים, והתירוהו לצורך מניעת צער החי בלבד, ורק אם אכן נראה וניכר שזה לצורך החי, שלכן יש להביא גם את הכיסא לשבת עליו, להוכיח שפעולה זו נעשית לצורך החי ולא לצורך המת.
מצוות התלויות בארץ > מעשר

רב אושעיא פסק כי אדם הרוצה ליפטר ממצוות חיוב הפרשת תרומות ומעשרות, שחלה כאשר הפירות נכנסים לבית, יכניס אותה לבית לפני מירוח התבואה בכרי, שאז גם אם הוכנסה לבית לא חייבת במעשר, ובאופן שאוכל ממנה אכילת עראי הוא פטור ממעשר.
כאשר למדו בבית מדרשו של רבא את הברייתא האומרת כי ”אין עומדין להתפלל אלא מתוך הלכה פסוקה” הוא הביא דוגמה, כהלכה פסוקה וברורה, שאין צורך להרהר בה ולעיין בה, הלכה זו.
הערמה אחרת בעניין מעשר, הייתה נפוצה בזמן חז"ל, ועליה נמתחה ביקורת מפי רבה בר בר חנה תלמידו של רבי יוחנן שמסר משם רבי יהודה בר אלעאי:
בא וראה, שלא כדורות הראשונים דורות האחרונים! דורות הראשונים היו מכניסין פירותיהן דרך טרקסמון כדי לחייבן במעשר, דורות האחרונים מכניסין פירותיהן דרך גגות דרך חצרות דרך קרפיפות כדי לפטרן מן המעשר. דאמר רבי ינאי אין הטבל מתחייב במעשר עד שיראה פני הבית שנאמר בערתי הקדש מן הבית ור' יוחנן אמר אפי' חצר קובעת שנאמר ואכלו בשעריך ושבעו
מצוות התלויות בארץ > שמיטה

על פי מצוות התורה בשנת השמיטה שהיא כל שנה שביעית לפי חשבון הלוח העברי יש לשבות בכל עבודות הקרקע, לא לחרוש לא לזרוע ולא לקצור. אודות כך התקיימו במהלך הדורות מחלוקות הלכתיות רבות האם מותר להערים ולמכור את הקרקע לגוי. אודות כך התקיים פולמוס השמיטה בין רבנים המצדדים במכירה לבין רבנים המתנגדים לה.
מצוות התלויות בארץ > שמיטה > הטעמים לשלילת היתר המכירה

איסור "לא תחנם" (האיסור לתת לגויים חנייה בקרקע ארץ ישראל).
ביטול, הלכה למעשה, של מצוות השמיטה.
חשש שיעשה שימוש בעתיד בהיתר המכירה ללא צורך, גם כאשר מצב החקלאים ישתפר.
אין תוקף למכירה מאחר שאין רישום בטאבו על הקרקעות ואין לה תוקף משפטי (להבדיל ממכירת חמץ שתקפה במטלטלין) ופעמים שמדובר בקרקעות מנהל שלא ניתנות למכירה כלל.
האפשרות שביצוע היתר המכירה יעשה בצורה "חובבנית". קרו מקרים שקיבוצים חתמו על היתר המכירה רק בתוך שנת השמיטה לאחר שכבר סיפקו ירקות מהשדות.
מצוות התלויות בארץ > שמיטה > דחיית הטיעונים ההלכתיים לשלילת היתר המכירה

בזמן הזה איסור "לא תחנם" נוהג רק מדרבנן, כיוון שאין מתקיים התנאי של "כל יושביה עליה". וא"כ בעצם בימינו כל האיסור ענינו רק גזירת חכמים למנוע התיישבות גויים בארץ ישראל -ואיך ייתכן לומר שמכירת הקרקע לגוי, שנובעת מתוך רצון לחזק את ההתיישבות היהודית - תגרום לחיזוק אחיזת הגויים בארץ?
אמנם יש כאן "בריחה" מחיוב מצוות השמיטה, אך על ידי כך ימנע חילול פירות הקדושים בקדושת שביעית.
מצינו ש"הערמה" מותרת אפילו במצוות מדאורייתא (כגון מעשר שני), וכל שכן שאפשר לעשות הערמה בשמיטה בימינו, שנוהגת רק מדרבנן - שהרי כל תקנת רבנן היא כדי לשמש "זכר" לשביעית, וממילא גם אותה מכירה יכולה לשמש לצבור הרחב כתזכורת למצוות השמיטה המקורית.